**ЗДРАВСТВЕНИ ЦЕНТАР ВРАЊЕ**

**Број: 01-5340**

**Датум: 29.06.2021.године**

**Врање**

На основу члана 7. до 9. Посебног колективног уговора за здравствене установе чији је оснивач Република Србија, аутономна покрајина и јединца локалне самоуправе („Сл.гласник РС“ бр. 96/19 и 58/20 Анекс I), Кадровског плана за Здравствени центар Врање бр.112-01-31/2020-02 од 09.04.2020.године и допуне истог бр. 112-01-31/2020-02 од 24.12.2020.године као и Одлуке  о потреби заснивања радног односа бр. 01-5339 од 29.06.2021. године, а у складу са Инструкцијом Министарства здравља РС бр. 120-01-151/2020-02 од 01.06.2021.године в.д.директора Здравственог центра Врање, расписује

**О Г Л А С**

за пријем у радни однос на **одређено** време са пуним радним временом за следећa раднa местa:

1. **Доктор медицине, 1 (један) извршилац** у Служби за здравствену заштиту одраслих становника ОЈ Дом здравља Здравственог центра Врање, ради замене одсутног радника који је привремено спречен за рад, а најкасније до 30.09.2021.године.

Услови: седми степен стручне спреме, завршен медицински факултет; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка **1.1.5.7.** Примарна здравствена заштита:

-превенира, дијагностикује и лечи болести, повреде и друге физичке и менталне поремећаје коришћењем одговарајућих метода и техника, кроз примену принципа и процедура савремене медицине, о чему води прописану медицинску документацију, односно обавља послове у оквиру своје стручне спреме под надзором доктора медицине, специјалисте или субспецијалисте;

– спроводи здравствену заштиту становништва;

– учествује у унапређењу квалитета здравствене заштите;

– обавља консултације са другим здравственим радницима и здравственим сарадницима;

– планира, надзире и евалуира спровођење здравствене заштите;

– утврђује време и узрок смрти.

За свој рад одговоран је начелнику службе/одељења или шефу одсека.

2. **Педијатријска сестра/техничар у амбуланти, 1 (један) извршилац** у Служби за здравствену заштиту деце ОЈ Дом здравља Здравственог центра Врање, ради замене привремено одсутног радника до његовог повратка на рад са породиљског одсуства – одсуства са рада ради неге детета.

Услови: четврти степен стручне спреме, завршена медицинска школа, положен стручни испит, лиценца, најмање 6 месеци радног искуства у звању педијатријске сестре.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка **1.9.** Примарна здравствена заштита.

-пружа услуге здравствене неге и подршке лицима којима је потребна нега као последица старења, повређивања, болести или других физичких и менталних поремећаја, или потенцијалих ризика за здравље у складу са праксом и стандардима савремене неге и о томе води прописану медицинску документацију;

-у тиму са докторима медицине и другима или самостално, спроводи превентивне и куративне мере, по налогу доктора медицине или доктора медицине специјалисте у установи и на терену,у оквиту теренског рада;

-припрема болесника за дијагностичко терапијске процедуре и припрема ординацију, опрему и уређаје за рад;

-учествује у дијагностици (ЕКГ, одређивање шећера у крви и др.) и врши антропометријска мерења;

-врши дезинфекцију и стерилизацију материјала и инструмената;

-правилно одлаже медицински отпад;

**3. Медицинска сестра/техничар у амбуланти, 1 (један) извршилац** у Служби за специјалистичко-консултативну делатност – одељење за дерматовенерологију ОЈ Дом здравља Здравственог центра Врање, ради замене привремено одсутног радника до његовог повратка на рад са боловања.

Услови: четврти степен стручне спреме, завршена медицинска школа, положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка **1.1.6.11.** Примарна здравствена заштита.

-пружа услуге здравствене неге и подршке лицима којима је потребна нега као последица старења, повређивања, болести или других физичких и менталних поремећаја, или потенцијалих ризика за здравље у складу са праксом и стандардима савремене неге и о томе води прописану медицинску документацију;

-у тиму са докторима медицине и другима или самостално, спроводи превентивне и куративне мере, по налогу доктора медицине или доктора медицине специјалисте у установи и на терену,у оквиту теренског рада;

-припрема болесника за дијагностичко терапијске процедуре и припрема ординацију, опрему и уређаје за рад;

-учествује у дијагностици (ЕКГ, одређивање шећера у крви и др.) и врши антропометријска мерења;

-врши дезинфекцију и стерилизацију материјала и инструмената;

-правилно одлаже медицински отпад;

**4. Помоћни радник на нези болесника на осталим болничким одељењима - болничар**, **1 (један) извршилац** у Служби за општу хирургију Здравственог центра Врање, ради замене одсутног радника до његовог повратка на рад са боловања.

Услови: други степен стручне спреме и завршена обука за болничара- неговатеља.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка **2.5.19.** Секундарна здравствена заштита:

-обавља помоћне послове неге болесника;

– помаже медицинској сестри код пријема, збрињавања и отпуста пацијената;

– обавља помоћне послове код паковања санитетског материјала;

– врши транспорт болесника на консултативне прегледе и интервенције

**5.** **Спремач/спремачица у просторијама у којима се пружају здравствене услуге**, 1 (један) извршилац у Служби за техничке, помоћне и друге сличне послове у одсеку за одржавање хигијене и вешераја Здравственог центра Врање, ради замене одсутног радника до његовог повратка на рад са боловања.

Услови: основно образовање

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка **3.3.3.**

-одржава хигијену просторија и опреме у коме се обавља здравствена делатност;

- одржава хигијену у административним просторијама;

-одржава хигијену у заједничким просторијама здравствене установе и околине здравствене установе;

-обавља послове прања, пеглања и одржавања одеће, веша и друге робе за потребе здравствене установе.

**Заинтересовани кандидати за радно место под бројем 1. (доктор медицине) подносе:**

* Пријаву на оглас са кратком пословном биографијом и контакт телефоном
* Фотокопија личне карте или очитане податке са личне карте, уколико је чипована
* Оверену фотокопију дипломе
* Оверену фотокопију уверења о положеном стручном испиту
* Оверену фотокопију важеће лиценце
* Фотокопију извода из матичне књиге венчаних (уколико је презиме кандидата различито на дипломи и лиценци или на неком од приложених докумената)

**Заинтересовани кандидати за радно место под бројем 2. и 3. (педијатријска и медицинска сестра) подносе:**

* Пријаву на оглас са кратком пословном биографијом и контакт телефоном
* Фотокопија личне карте или очитане податке са личне карте, уколико је чипована
* Оверену фотокопију дипломе
* Оверену фотокопију уверења о положеном стручном испиту
* Оверену фотокопију важеће лиценце
* Фотокопију извода из матичне књиге венчаних (уколико је презиме кандидата различито на дипломи и лиценци или на неком од приложених докумената)

**Заинтересовани кандидати за радно место под бројем 4. (болничар) подносе:**

* Пријаву на оглас са кратком пословном биографијом и контакт телефоном
* Фотокопија личне карте или очитане податке са личне карте, уколико је чипована
* Оверену фотокопију дипломе/сведочанства
* Оверену фотокопију сертификата
* Фотокопију извода из матичне књиге венчаних (уколико је презиме кандидата различито на неком од приложених докумената)

**Заинтересовани кандидати за радно место под бројем 5. (спремач/спремачица) подносе:**

* Пријаву на оглас са кратком пословном биографијом и контакт телефоном
* Фотокопија личне карте или очитане податке са личне карте, уколико је чипована
* Оверену фотокопију дипломе/сведочанства
* Фотокопију извода из матичне књиге венчаних (уколико је презиме кандидата различито на неком од приложених докумената)

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Изабрани кандидати пре заснивања радног односа дужни су да доставе лекарско уверење као доказ о здравственој способности за послове за које се заснива радни однос.

Рок за подношење пријава је **8 дана** од дана објављивања на web страници Министарства здравља Републике Србије.

Кандидати који се благовремено јаве на оглас са потпуном конкурсном документацијом и који испуњавају услове огласа могу бити позвани на разговор, ради пружања додатних информација, које могу бити важне за доношење одлуке за пријем у радни однос.

Кандидатима који не буду изабрани, враћа се конкурсна документација уз одлуку о избору кадидата, на адресу коју буду приложили у пријави.

Избор кандидата вршиће се у складу са чл. 6 и 7. Правилника о процедури заснивања радног односа у Здравственом центру Врање број 02-5308/5 од 23.10.2018.године.

Коначну одлуку о избору кандидата доноси директор Здравственог центра Врање.

Неисправне и неблаговремене пријаве неће се разматрати.

Пријаву доставити у затвореној коверти са назнаком **„ОГЛАС БРОЈ 31- за радно место \_\_\_\_\_\_"**

у писарници, на адресу:

**Здравствени центар Врање**

**Јована Јанковића Лунге бр.1**

**17500 Врање**

**В.Д. ДИРЕКТОРА**

**ЗДРАВСТВЕНОГ ЦЕНТРА ВРАЊЕ**

**Др Љиљана Антић**